ประจำเดือนไม่มาหลายเดือนมาก ไปหาตรวจเเล้วก็ไม่มีอะไรผิดปกติเเต่ให้ยาปรับฮอร์โมนprovera มา ก็ทานตามที่สั่งจดหมดหลังจากนั้นประจำเดือนก็มา หลังจากยาหมดก็ไม่ได้กินอีกเลยช่วง4-5เดือนประจำเดือนก็ไม่มา เลยไปตัดสินใจไปซื้อยามาเภสัชก็ให้ยา onjel20 มากิน อยากรู้ว่ากินยาonjel ดีไหม ต้องกินต่อเนื่องไหมคะ ถ้ากินต่อเนื่องควรกินกี่เดือน เเล้วกินต่อเนื่องระยะเวลาที่กำหนดสามารถเปลี่ยนยี่ห้อยาได้ไหมคะ ช่วยตอบหน่อยนะคะ
สวัสดีค่ะ การที่ประจำเดือนไม่มานานหลายเดือน หากไม่ได้เกิดจากการตั้งครรภ์ ก็อาจเกิด1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้หนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการที่มีมดลูกอักเสบ ซึ่งมักมีอาการปวดท้องน้อยและตกขาวที่ผิดปกติร่วมด้วย5. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นหากได้ไปพบแพทย์เพื่อตรวจหาสาเหตุ แล้วตรวจไม่พบความผิดปกติทางกาย ก็น่าจะเกิดการผลิตฮอร์โมนของรังไข่ผิดปกติ ซึ่งหากได้ทานยาปรับฮอร์โมนแล้ว ได้มีประจำเดือนมา ก็แสดงว่ามดลูกไม่ได้ผิดปกติอะไร อย่างไรก็ตาม หากหยุดทานยาแล้ว ประจำเดือนได้ขาดหายไปอีก ก็อาจต้องทานยาปรับฮอร์โมนอีกครั้ง หรืออาจทานยาคุมกำเนิดก็ได้ (หากต้องการที่จะคุมกำเนิดไปด้วย) ซึ่งยา onjel ก็เป็นยาคุมกำเนิดยี่ห้อหนึ่ง ซึ่งสามารถที่จะทานได้อย่างไรก็ตาม หากไม่ได้ต้องการที่จะคุมกำเนิด ควรเลือกทานยาปรับฮอร์โมนอีกครั้ง และสังเกตต่อไปว่า หลังจากนั้น ประจำเดือนจะมาเป็นปกติหรือไม่ หากขาดหายไปหลายเดือนอีก แนะนำควรไปพบแพทย์เฉพาะทางสูติ-นรีแพทย์เพื่อรักษาค่ะ